
HOTĂRÂREA nr. 210/ 2022
pentru aprobarea numărului şi cuantumului burselor şcolare care se vor acorda în anul şcolar 2022/ 2023  
în cadrul unităților de învățământ din Municipiul Lupeni  

hotărârea a fost aprobată prin vot liber exprimat cu unanimitate de voturi
doamna consilier local Prof. Aurelia Bucur anunțând un posibil conflict de interese s-a abținut de la dezbatere și votare


Consiliul local al Municipiului Lupeni;


Analizând Proiectul de hotărâre nr. 209/ 2022 precum și Raportul de aprobare nr. 33.535/ 3 noiembrie 2022 prin care Primarul Municipiului Lupeni, domnul Lucian – Marius Resmeriță inițiază proiectul de hotărâre pentru aprobarea numărului şi cuantumului burselor şcolare care se vor acorda în anul şcolar 2022/ 2023 în cadrul unităților de învățământ din Municipiul Lupeni;

Văzând Raportul nr. 33.672/ 4 noiembrie 2022 prezentat de Directorul executiv al Direcției Economice din cadrul Aparatului de specialitate al Primarului Municipiului Lupeni;


Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere:

    - adresa nr. 2208/ 31.10.2022 a Liceului Teoretic Mircea Eliade Lupeni înregistrată la Primăria Municipiului Lupeni sub numărul 32.902/ 31.10.2022;
    - adresa nr. 1958/ 14.10.2022 a Liceului Tehnologic Lupeni înregistrată la Primăria Municipiului Lupeni sub numărul 31.902/ 19.10.2022;
    - adresa nr. 2612/ 18.10.2022 a Școlii Gimnaziale nr. 3 Lupeni înregistrată la Primăria Municipiului Lupeni sub numărul 31.769/ 18.10.2022;


În baza prevederilor art. 82 alin. (1) și (2) și art. 105 alin. (2) lit. ”d” din Legea nr. 1/ 2011 privind educaţia naţională, cu modificările şi completările ulterioare şi ale Ordinului MECTS nr. 5870 din 22 decembrie 2021 privind aprobarea Criteriilor generale de acordare a burselor elevilor din învăţământul preuniversitar de stat;  


Ținând cont de prevederile H.G. nr. 1138/ 2022 pentru aprobarea cuantumului minim al burselor lunare de performanţă, de merit, de studiu şi de ajutor social pentru elevii din învăţământul preuniversitar cu frecvenţă, care se acordă în anul şcolar 2022-2023, şi pentru stabilirea termenelor de plată a acestora;

În temeiul dispoziţiilor art. 129 alin. (1), alin. (2) lit. „d”, alin. (7) lit. „a”, „d”, „e” şi „s”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ

H O T Ă R Ă Ş T E:

Art. 1 (1) Se aprobă un număr de 327 burse şcolare elevilor Liceului Teoretic ”Mircea Eliade” Lupeni după cum urmează:

· bursă de merit 

– 128;
· bursă de studiu 

–   52;
· bursă socială lit. a

–   73;
· bursă socială lit. b

–   46;
· bursă socială lit. c

–   28;
(2) Se aprobă un număr de 27 burse şcolare elevilor Liceului Tehnologic Lupeni după cum urmează:

· bursă de merit 

–     1;

· bursă de studiu 

–     5;

· bursă socială lit. a

–     3;
· bursă socială lit. b

–   18;
(3) Se aprobă un număr de 174 burse şcolare elevilor Școlii Gimnaziale nr. 3 Lupeni după cum urmează:

· bursă de merit 

–   49;
· bursă de studiu 

–   14;
· bursă socială 

–  111;

 Art. 2 Cuantumul burselor menţionate la art. 1 este următorul:

· bursă de performanță

– 500 lei/ lună;

· bursă de merit 

– 200 lei/ lună; 
· bursă de studiu 

– 150 lei/ lună;
· bursă socială 

– 200 lei/ lună;
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 Hotărârea se va comunica Instituţiei Prefectului Judeţului Hunedoara fiind adusă la îndeplinire de către Primarul Municipiului Lupeni, Direcţia Economică, Conducerea unităților de învățământ din Municipiul Lupeni iar la cunoştinţă publică prin grija Secretarului Municipiului Lupeni.

